દિલ્હીમાં ડેન્ગ્યુના કારણે વધુ એક મોત થતાં મૃત્યુ આંક ૧૧એ પહોંચ્યો છે. દરમિયાન ગુજરાતમાં સ્વાઇનફ્લૂનો ફરીવાર ઘાતક સાબિત થઇ રહ્યો છે. છેલ્લા અઢી મહિનામાં ૨૭ દર્દીના મોત થયા છે તો અમદાવાદમાં ડેન્ગ્યુએ હાહાકાર મચાવ્યો છે. છેલ્લા ૨૪ કલાકમાં બે દર્દીના મોત થયાં છે. આ ઉપરાંત શહેરમાં આજે ડેન્ગ્યુના નવા ૩૫ દર્દીના ઉમેરા સાથે વર્તમાન સિઝનમાં ડેન્ગ્યુનો ભોગ બનેલાઓનો આંક ૪૦૦ને પાર કરી ગયો છે. સ્વાઇન ફ્લૂ અને ડેન્ગ્યુ અંગે રાજ્ય સરકાર તેમજ મ્યુનિ. કોર્પોરેશને હોસ્પિટલો માટે એક માર્ગદર્શિકા જાહેર કરી છે.